Hai un derechu humanu básicu, y esti ye, ensin perxuiciu de los demás, el derechu a caltener la propia personalidá coleutiva, lo que se noma la Identidá. Pasaron sieglos nos que, oficialmente, el País Asturianu vivió oficialmente a espaldes d´esa Identidá. Oficial, formalmente, nun quier dicir que n´otru planu d´analís, el planu intrahistóricu, cotidianu, popular, el Pueblu Asturianu nun fora más o menos  consciente de la propia Identidá y fora lleal a un Pasáu que, pamidea, ta como escritu nos xenes o no fondero de la psique coleutiva, pues defendo qu´esa conciencia y llealtá alitó siempres inda en persones ensin educación reglada o conocimientu exauto de la hestoria. Tamién viaxar ye una gran aida pa prebar en carne propio los fechos diferenciales qu´indiquen nuestru ser nacional, sobre manera diferencies pa contra lo hispano. Por embargu, ye cosa sorprendente qu´aldeanos que malapenes salieren del so conceyu  asturianu, tamién caltuvieran una más o menos escura conciencia de so nacionalidá.